**Годишњи програм рада Сервиса за пружање подршке за школску 2021/2022. годину**

Годишњим планом рада Сервиса за пружање подршке обухваћени су ученици редовне основне и средње школе који имају потребу за додатном подршком дефектолога.

**ЦИЉ РАДА**

Циљ рада пружаоца подршке је пружање стручне подршке ученицима, наставницима и стручним сарадницима, родитељима како би ученици са посебним потребама што ефикасније и лакше функционисали у школи. Циљ рада је превенција и корекција поремећаја у области моторичког и когнитивног функционисања, говорно – језичког развоја, интерперсоналне комуникације и социјалних интеракција и подстицање општег развоја ради што ефикаснијег савладавања наставних садржаја и школских задатака.

**ЗАДАЦИ РАДА**

Пружање подршке се реализује кроз:

1. Подршку ученицима са сметњама у развоју и тешкоћама у учењу у редовном образовно – васпитном систему
2. Подршку наставницима и стручним сарадницима у редовном образовно – васпитном систему
3. Подршку родитељима ученика са сметњама у развоју и тешкоћама у учењу и повећање њиховог ангажовања
4. Операционализацијом инклузивне политике у школи „

**ФОНД ЧАСОВА И ОБЛИК РАДА**

Годишњи фонд часова и број часова по ученику недељно на обуку и

увежбавање се одређује према индивидуалним способностима, степену и врсти сметње. Програм се реализује индивидуални или у пару ( малој групи). Група се формира према врсти деформитета и способностима ученика, а не по разредима.

Дефектолог подршку пружа у редовној школи током школске године.

Подршка се пружа кроз саветодавно инструктивни рад са ученицима са посебним образовним потребама, наставницима и стручним сарадницима, родитељима ученика са посебним образовним потребама и учествовањем у раду стручне службе и Стручног тима за инклузију редовне школе.

**Категорија ученика којима се пружа подршка**

1. Ученици са сталним потешкоћама у праћењу и усвајању наставног програма (индекс учења није пропорционалан узрасту и нивоу способности) при чему заостају за образовним узрастом својих вршњака; специфичне тешкоће у учењу: дислексија, дискалкулија, диспраксија, поремећај пажње, леворукост; тешкоће у учењу општег типа: успореност когнитивног развоја
2. Ученици са сметњама у развоју ( визуелним сметњама, аудитивним сметњама, телесном инвалидношћу и моторичким поремећајима, недовољном менталном развијеношћу, поремећајима понашања)

**Узраст ученика:** ученици свих разреда основне школе, и ученици свих разреда средње школе

**Критеријуми за избор ученика за додатну подршку:**

1. Мишљење стручног тима за инклузију/ стручне службе редовне школе
2. Сагласност родитеља да дефектолог пружа додатну подршку детету
3. Здравствени преглед детета
4. Мишљење Мобилног тима за подршку

**НАЧИН РЕАЛИЗАЦИЈЕ АКТИВНОСТИ ПРУЖАОЦА ПОДРШКЕ**

**Облик и динамика реализације**

Активности се реализују индивидуално или у малој групи.

**1. Рад са ученицима** се одвија индивидуално, у пару или малој групи. Подразумева превентивно корективни рад који се реализује изван редовног разреда. Динамика непосредног рада са ученицима се утврђује према индивидуалним способностима ученика и Индивидуалном образовном плану који се може мењати током школске године.

**2. Рад са наставницима и стручним сардницима** је индивидуални и у стручном тиму. Подразумева саветодавно инструктивни рад и одвија се изван учионице. Динамика реализације се утврђује према наставним циљевима и Индивидуалном образовном плану. Може се одвијати и у разреду у присуству наставника или без његовог присуства.

**3. Рад са родитељима** је групни и индивидуални. Подразумева саветодавно инструктивни рад. Динамика реализације се утврђује према циљевима корективног рада и Индивидуалном образовном плану, а реализује се у оквиру стручног тима, групи родитеља, са учеником или индивидуално.

**ПЛАН И ПРОГРАМ РАДА**

Пружаоц подршке има годишњи и месечни план и програм рада и дневно планирање реализације активности.

**План рада**

1. Процена способности ученика
2. Корективни рад са ученицима
3. Праћење постигнућа ученика са посебним образовним потребама
4. Саветодавни рад са ученицима
5. Развој стандарда за ученике са посебним образовним потребама у редовној школи
6. Саветодавно инструктивни рад са наставницима и стручним сарадницима редовне школе
7. Учешће у раду Стручног тима за инклузију/стручних служби редовне школе
8. Учешће у изради, реализацији и праћењу индивидуалних образовних планова
9. Руковођење и тренинг педагошких асистената за подршку у учењу деци са посебним образовним потребама
10. Саветодавно-инструктивни рад са родитељима
11. Операционализација и праћење спровођења школске инклузивне политике
12. Сарадња са локалном заједницом и релевантним ауторитетима
13. Учешће у раду стручних органа школе
14. Стручно усавршавање
15. Вођење педагошке документације
16. Припрема и планирање наставе

**Програм рада (садржаји и активности)**

**I Часови непосредног контакта**

**1. Са ученицима**

- дефектолошка процена способности и нивоа функционисања ученика (моторичког и когнитивног функционисања, интерперсоналне комуникације и социјалних интеракција)

- опсервација ученика у разреду, ван разреда, на индивидуалном третману

- израда индивидуалног програма подршке за ученике

- израда индивидуалног развојног плана

- реализација индивидуалног развојног плана

- праћење индивидуалног развојног плана

- израда индивидуалног образовног плана

- превентивно-корективни рад са ученицима (превенција и корекција поремећаја у области моторичког и когнитивног функционисања, интерперсоналне комуникације и социјалних интеракција)

- саветодавно – инструктивни рад са ученицима

- праћење и вредновање понашања и постигнућа ученика

- праћење реализације, вредновање и корекција индивидуалнг образовног

плана

- вршњачка едукација: сензибилизација и информисање ученика

**2. Са наставницима и стручним сарадницима**

- Информисање наставника и стручних сарадника о врсти и степену

ометености ученика, његовим посебним образовним потребама,

способностима, начину функционисања, потенцијалима и ограничењима,

могућностима и перспективама

Подршка у методичко-дидактичкој организацији часа (израда припрема за реализацију одређених наставних јединица за ученике са посебним образовним потребама, одабир наставних метода и средстава за ученике са посебним образовним потребама за одређене наставне јединице, динамика односа ученика у разреду)

**Одабир наставних помагала за ученике са посебним образовним**

**потребама**

Реализација наставе

Учешће у раду Стручног тима за инклузију/стручне службе ( процена ученика, израда, праћење, вредновање и корекција индивидуалних образовних планова)

Сарадња у изради и имплементацији индивидуалних образовних планова

Сензибилизација наставног кадра, вршњачке заједнице, родитеља и друштвене заједнице на потребе и могућности ученика са сметњама у развоју и тешкоћама у учењу

Стручно вођење и обука педагошких асистената за подршку у учењу деце са посебним образовним потребама

Организовање и реализација интерног стручног усавршавања за особље школе

**3. Са родитељима**

Информисање родитеља о врсти и степену ометености ученика, о његовим посебним образовним потребама, способностима и начину функционисања, потенцијалима и ограничењима, могућностима и перспективама

Обука родитаља за самостални рад са дететом

Саветодавни рад са родитељима у складу са постављеним циљевима и исходима школовања за ученика

Информисање родитеља о индивидуалном образовном плану и обука за учешће у раду стручног тима

Посредовање

**4. Операционализација и праћење спровођења школске инклузивне**

**политике**

- развој и промоција нове методологије у васпитно – образовном процесу промоција школске инклузивне политике

**5. Локална заједница**

Повезивање и координација школе за образовање ученика са сметњама и редовне школе у локалној заједници са зравственим, социјалним, образовним установама и институцијама, невладиним организацијама, удружењима родитеља, удружењима инвалида, службом за запошљавање, локалном самоуправом и другим релевантним установама од интереса за ученике са посебним образовном потребама и њихове породице

Повезивање и координација две школе у погледу обезбеђивања додатне подршке за ученике редовне школе у школу за образовање ученика са сметњама

**6. Часови осталих активности и послова**

Учешће у раду стручних органа: Наставничко веће, Стручни актив, Мобилни тим за подршку матичне школе, стручно усавршавање, истраживачки рад, вођење педагошке документације, припрема и плнирање наставе.

**Педагошка документација**

Пружаоц подршке користи општу и посебну педагошку документацију за планирање,

реализацију, праћење и евиденцију.

.

**ГОДИШЊИ ПЛАН И ПРОГРАМ ПРЕВЕНТИВНО – КОРЕКТИВНИХ ВЕЖБИ**

**ЦИЉ:**

Циљ рада је превенција и корекција сметњи у учењу и поремећаја

моторичког, когнитивног, говорно - језичког функционисања ученика и

подстицање сензомоторног и психомоторног развоја и општег развоја ученика.

**ЗАДАЦИ:**

- Допринос развоју и богаћењу сензомоторног и психомоторног искуства

- Развијање когнитивних, моторичких и говорно -језичких способности, које ће омогућити максимално могуће укључивање и учествовање ученика у наставном процесу

Подизање мотивације за учење и рад

Развијање самопоуздања и формирање позитивне слике о себи и свом телу код ученика што доприноси бољој комуникацији и социјализацији ученика

Развијање креативности кроз покрет и игру

Допринос постизању успеха у школи

Пружање подршке породици обезбеђивањем стручне помоћи у школи исходи: потпуније сензомоторно и психомоторно искуство складно извођење општих моторичких способности (фина и груба моторичка спретност) диференцијација мишићног тонуса

- извођење координисаних покрета

- јасан доживљај тела у објективном, гестуалном и манипулативном простору

- складно праксичко функционисање контрола постуралног става одржавање ментално – хигијенске равнотеже боља линеација и графомоторика побољшано вербално и невербално изражавање и комуницирање боље когнитивно функционисање усвојене одређене социјалне и адаптивне вештине

**САДРЖАЈ ПРОГРАМА КОРЕКТИВНО-ПРЕВЕНТИВНИХ ВЕЖБИ**

|  |  |  |
| --- | --- | --- |
| Реднибројтеме | Тема | Садржај теме |
| I | Процена способности  | Општа дефектолошка дијагностика, додатни тестови, евалуација. |
| II | Вежбе за развој и корекцију говора и језика | Утврђивање говорно – језичког статуса ученика, развој психофизиолошке основе за говор, развој фонематског слуха и аудитивне дискриминације, вежбе разумевање једноставних и сложених вербалних и невербалних исказа, развој вербалног и невербалног изражавање, артикулационе вежбе, развој социјалне и конвенционалне комуникације, именовање и богаћење речника, вежбе описивања, вежбе приповедања, вежбе употребе разних језичких облика (придева, заменица, предлога, падежа, везника, прилога...), вежбе разумевања логичко – граматичких структура, вежбе упамћивања структуре речи, вежбе упамћивања структуре реченица, врсте реченица, вежбе за развој репетитивног, наративног и дијалошког говора, развој семантичког нивоа говора, богаћење синтаксе, вежбе за дислексију, вежбе за дисграфију, вежбе за дисортографију.Вежбе реедукације психомоторике. |
| III | Стимулација сензо- перцептивних функција  | Стимулација аудитивних, визуелних, тактилно-кинестетичких, густативних, олфактивних и вестибуларних функција. Развој аудитивне, визуелне, тактилне: перцепције, дискриминације, диференцијације, меморије. |
| IV | Вежбе пажње  | Вежбе усмеравања, расподеле, одржавања, флексибилности пажње, вежбе за развој визуелне селективности, вежбе претраживања и праћења, задаци менталног праћења, репродукција ритмичких структура, вежбе за развој аудитивне пажње, вежбе за развој визуелне пажње. Вежбе реедукације психомоторике. |
| V | Вежбе памћења  | Вежбе за развој аудитивног вербалног и невербалног памћења, развој визуелног памћења, развој асоцијативног памћења.  |
| VI | Вежбе за развој психомоторике  | Вежбе опште моторичке спретности (ходање, трчање, скакање, хватање, слагање, отварање, затварање...), развој постуралне контроле, вежбе за равнотежу и баланс, вежбе кинестетичке организације покрета, вежбе динамичке организације покрета, вежбе реедукације психомоторике. |
| VII | Вежбе праксије  | Вежбе за развој мелокинетичке праксије, развој праксије мускулатуре лица, идеомоторне, идеаторне, конструктивне праксије, графомоторне вежбе.  |
| VIII | Вежбе гностичке организованости | Вежбе за дефинисање доживљаја телесне целовитости, вежбе за доживљај гестуалног простора, вежбе за откривање објективног простора, вежбе за уочавање присуства другог, вежбе за уочавање тела у простору, вежбе за уочавање и процену квалитета времена (трајање, истовременост, наизменичност, ред ослед, уклопљеност) и оријентацију у времену, вежбе за уочавање и препознавање ритмова, вежбе за овладавање метричким временом. |
| IX | Вежбе латерализације  | Вежбе за уочавање и стабилизовање латерализованости, вежбе за усмеравање латерализованости, вежбе реедукације психомоторике. |
| X | Вежбе за уједначавање тонуса и осамостаљивање покрета | Вежбе реедукације психомоторике |
| XI | Вежбе за контролу импулсивности | Вежбе реедукације психомоторике |
| XII | Вежбе контроле и координације покрета тела  | Вежбе визуомоторне контроле и координације, вежбе манипулативне спретности руку, координација покрета горњих и доњих екстремитета, покрета тела у целини, вежбе фине моторичке спретности, програм вежби реедукације психомоторике |
| XIII | Вежбе за развој практогностичке организованости | Вежбе имитације једноставних покрета,вежбе имитације сложених покрета. |
| XIV | Вежбе за подстицање сазнајног развоја  | Вежбе за развој логичког мишљења у равни конкретних операција: вежбе серијације, класификације, коресподенције, конзервације; вежбе за подстицање оперативности мишљења на нивоу формалних логичких операција; појмови бројева, ротације;формирање стратегијеучења; уочавање особина различитих материјала; посматрање, анализирање, именовање појава и формирање појмова; вежбе анализе,синтезе,генерализације. |
| XV | Вежбе писања | Вежбе фонематске анализе и синтезе,вежбе писања прескриптуалних форми, вежбе конверзије фонема у графеме, вежбе писања слова, слогова, речи, реченица, текста; развој психофизиолошке основе за писање. |
| XVI | Вежбе читања | Вежбе фонематске анализе и синтезе,вежбе конверзије графема у фонеме, вежбе читања слова, слогова, речи, реченица, текста; развој психофизиолошке основе за читање |
| XVII | Вежбе за развој нумеричких способности | Поимање класне структуре бројева,развој способности уочавања делова и целина, уочавање разлика, успостављање редоследа објеката према неком референтном критеријуму, схватање перманентности објекта, разумевање односа између класа и субкласа. |
| XVIII | Вежбе релаксације | Релаксација вођена вербалним инструкцијама. |
| XIX | Саветодавно — инструктивни рад | Рад са вршњачком групом,рад са родитељима, учитељима, наставницима, стручном службом. |
| XX | Развој социјалнихи адаптивних вештина | Социјалне приче, игра улога. |

У Београду, Координатор тима за додатну подршку:

22.6.2021. Даница Гвозденовић